**Alhassan "Al" Bangura** (s. 24. tammikuuta 1988 Freetown, Sierra Leone) on sierraleonelainen jalkapalloilija, pelipaikaltaan keskikenttäpelaaja. Hän edustaa englantilaista Forest Green Roversia.

Nuoruus
-------

Bangura syntyi Freetownissa Sierra Leonessa. Banguran isä johti poro-salaseuraa ja tavan mukaan hänen oli otettava isänsä paikka tämän kuoltua. Bangura ei halunnut osallistua sen toimintaan ja pakeni Guineaan 15-vuotiaana peläten kultin tappavan hänet.

Guineassa Bangura tapasi ihmiskauppaan sekaantuneen ranskalaisen miehen, joka kuljetti hänet Ranskaan ja myöhemmin Isoon-Britanniaan. Mies yritti tehdä Bangurasta miesprostituoitua, mutta hän onnistui pakenemaan ja anoi turvapaikkaa.

Jalkapalloura
-------------

Englannin mestaruussarjassa pelanneen Watfordin kykyjenetsijät näkivät Banguran pelaamassa puistossa ja vakuuttuivat hänen taidoista. Hän pääsi mukaan seuran akatemiaan ja debytoi ykkösjoukkueessa kaudella 2004–2005 ollessaan 17-vuotias. Bangura teki ammattilaissopimuksen seuran kanssa ja edusti Watfordia viisi kautta. Hän pelasi muun muassa Valioliigassa kaudella 2006–2007. Kaudella 2008–2009 Bangura pelasi myös lainasopimuksella Brighton & Hove Albionissa. Kauden päätteeksi Watford ja Bangura purkivat sopimuksensa.

Kaudeksi 2009–2010 Bangura siirtyi mestaruussarjan Blackpooliin. Hän pelasi Blackpoolin nousuun päättyneen kauden aikana yhdeksän ottelua. Kesällä 2010 Bangura siirtyi Turkin toiseksi korkeimmalla sarjatasolla pelanneeseen Mersin İdmanyurduun.

Sierra Leonen maajoukkueessa Bangura pelasi ensimmäisen maaottelunsa 2008. Hän ei pysty pelaamaan Sierra Leonen kotiotteluita, koska pelkää henkensä puolesta.

Turvapaikka
-----------

Banguralle myönnettiin lupa pysyä maassa alkuvuodesta 2007, mutta Britannian ulkomaalaisvirasto valitti asiasta marraskuussa 2007, koska sen mukaan hänen asema turvapaikanhakijana muuttui hänen täytettyä 18. Banguran hakemus hylättiin ja hänet määrättiin karkotettavaksi. Bangura valitti päätöksestä muun muassa kansainvälisen pelaajayhdistyksen FIFPron, Watfordin seurajohdon ja useiden poliitikkojen tukemana. Hänen sallittiin jäädä maahan työluvan hakemisen ja valituksen käsittelyn ajaksi. Tammikuussa 2008 Banguralle myönnettiin työlupa vaikka hän ei täyttänytkään jalkapalloilijan työlupaan tavallisesti vaadittavia kriteerejä.

Lähteet
-------

### Tilastot

* Alhassan Banguran pelaajatilastot Soccerbase.  Arkistoitu 14.2.2008. Viitattu 4.1.2011. (englanniksi)
* Alhassan Banguran pelaajatilastot national-football-teams.com. Viitattu 4.1.2011. (englanniksi)
* Alhassan Bangura Turkin jalkapalloliitto. Viitattu 4.1.2011. (englanniksi)

### Viitteet

1. 1 2 3  Agboola, Tope: Bangoura looks to football future  5.4.2006. BBC Sport. Viitattu 4.1.2011. (englanniksi)
2. 1 2  Murhaajia ja raiskaajia paennut huippupelaaja karkotetaan  11.12.2007. Urheiluviikko.  Arkistoitu 13.12.2007. Viitattu 7.1.2008.
3. ↑  Seagulls agree Bangura loan  3.3.2009. Brighton & Hove Albion FC. Viitattu 4.1.2011. (englanniksi)
4. ↑  Bangura eyes new challenge  22.7.2009. Sky Sports. Viitattu 4.1.2011. (englanniksi)
5. ↑  Bangura Pens Permanent Contract  1.9.2009. Blackpool FC. Viitattu 4.1.2011. (englanniksi)
6. ↑  Alhassan Banguran pelaajatilastot national-football-teams.com. Viitattu 4.1.2011. (englanniksi)
7. ↑  Barrie, Mohamed: Bangura set for Sierra Leone debut  7.10.2008. BBC Sport. Viitattu 4.1.2011. (englanniksi)
8. ↑  Mole, Giles: Watford to fight Bangura deportation threat  16.11.2007. The Telegraph. Viitattu 4.1.2011. (englanniksi)
9. ↑  Bangura appeal backed by FIFpro players union  12.12.2007. ESPN Soccernet.  Arkistoitu 14.12.2007. Viitattu 4.1.2011. (englanniksi)
10. ↑  Ford, Richard: Footballer Al Bangura saved from deportation in extra time  15.1.2008. The Times. Viitattu 4.1.2011. (englanniksi)
11. ↑  Bangura loses deportation hearing  11.12.2007. BBC Sport. Viitattu 4.1.2011. (englanniksi)